Worcester F 80 Distinctiones

183 Pater noster

Pater noster recte vocatur Deus et ratione creationis generaliter, et ratione adopcionis spiritualiter, et ratione incarnacionis et redempcionis singulariter. Ideo merito nunc vocatur Pater noster in oratione diuinica qui aliquando in veteri testamento Dominus vocabatur quando eramus serui peccati discrete proueniens sed modo misericorditer vt Pater condescendens. In cuius figura, Luc. 15[:12, 18-20]: Quando filius prodigalus dixerat *patri, pater, peccaui*, *osculatus est eum.* Vbi dicit Petrus Rauenum, quare non redimus ad Patrem, qui non dixit filio prodigo reuertenti, Vbi fuisti, Quid fecisti, Vbi deuenerunt que detulisti. Sed osculando dixit [Luke 15:22]: *Cito proferte stolam primam*. Nam delicta non vidit vis amoris. Hec ille.

¶ Sic faciamus et nos, quia pro certo tempora nostra male expendimus. Dicamusque Patri, quod filius ille dixit [Luc. 15:19]: *Jam non sum dignus vocari filius tuus*. Sicut Petrus qui crucifixus est pro te, aut sicut Paulus qui decapitatus est, sed fac me vnum de numero salvandorum quibus dictis, [3 Reg. 8:22, Isai. 31:3]: *Manus expandit,* caput *inclinabit* sicut patet merito in ymagine crucifixi sed heu quia Prou. 1[:24]: *Vocaui, et renuistis*, expandi manus meas *et non fuit qui aspiceret*. Et aduertite quia Pater noster more boni ducis. Aues auolantes nititur reuocare per reclamatorium rubei carnis.

¶ Sed multi velut aues saciate cadaueribus redire retitulat, Osee [9:11]: *Ephraim, quasi avis* evolavit. Effraym interpretatur frugifer, designantes abundantes[[1]](#footnote-1) in hoc seculo, qui Deum facile ob-

/fol. 279ra/

liuiscuntur, secundum illud Deut. 32[:15]: *Incrassatus est dilectus, et recalcitravit*.

¶ Quapropter tunc foret nobis facere sicut pueri faciunt qui de verbere timentes se portant virgam ad patrem qua verberentur. Quo viso, pater[[2]](#footnote-2) miserabitur. Sic est et erit de nobis si reuertimur quod Deus penam mitigat aut tollit. Vnde refert Valerius, libro 3, capitulo 3, de filio qui semper machinabatur in mortem patris modis quibuscumque et tandem sibi in campum adducto pater tradidit gladium dicens fac modo quod diu machinatus es. Et statim filium compunctus est.

¶ Moraliter Christus cotidie ostendit nobis campum beneficorum suorum que notantur supra capitulo Donare.[[3]](#footnote-3) Et tradidit nobis gladium, id est, iudicium rationis ad ascerandum inter gratitudinem suam et ingratitudinem nostram quasi sic loquendo, Fili, in quo te molestaui qui omnia ista feci et tibi tradidi. Quo audito, si filius fuerimus compaciemur. Quo facto non erit dubium quin ille qui non negauit in osculum pacem nobis non negabit.

¶ Quod si tanta fuerit transgressio quod accedere timeamus procuremus mediatores vtpote Mariam et illos sanctos quos caros habemus. Sed timendum quod multi ad tempus honorant Deum sicut Judei Christum in die palmarum, sed cito post ipsum inhonorant sicut contigit in die paraceue.

1. abundantes ] Lambeth, F 128 *om*. F 80. [↑](#footnote-ref-1)
2. pater ] Lambeth, F 128 *om*. F 80. [↑](#footnote-ref-2)
3. Donare ] Neither the F 80 (earlier) nor F 128 (later) versions have a chapter entitled “Donare.” [↑](#footnote-ref-3)